Diari Oficial de la Generalitat Valenciana


Sumari del DOGV 5969, del 06-03-2009 (2009/2510)

Notificació a Jazztrans, SL. Expedient número 052/08-A.
-------------------------------------------------------

### Dades del document

Número de DOGV
:   5969

Data del DOGV
:   06-03-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/2510


Data del document
:   18-02-2009

Organisme emissor
:   Conselleria d'Infraestructures i Transport

Tipus de document
:   Edicte

Descriptors 

:   * sistema judicial

Notificació a Jazztrans, SL. Expedient número 052/08-A. [2009/2510]  
Manuel Gálvez Acero, president de la Junta Arbitral del Transport d'Alacant, d'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal de Jazztrans, SL, amb domicili a Paterna, que s'ha dictat laude en l'expedient 052/08-A com a conseqüència del procediment que s'ha seguit en este i que no ha pogut ser comunicat per absència, parador ignorat, caducat o refusat.  
El text és el següent:  
Alacant, 15 de gener de 2009. A les 11.00 hores es constituïx la Junta Arbitral del Transport d'Alacant, en la seu de l'avinguda d'Aguilera 1-6ª planta, pels membres expressats al marge, a fi de dictar laude arbitral sobre la controvèrsia plantejada en l'expedient 052/08-A, promogut per Sertrans Arnedo, SL, amb domicili a Villena, contra Jazztrans, SL, amb domicili a Paterna, en relació amb la reclamació següent: impagament de ports per servici de transport realitzat el 25 de març de 2008 entre Villena i Madrid per valor de 371,20 € (tres-cents setanta-un euros amb vint cèntims) inclòs l'IVA més 25,98 € (vint-i-cinc amb noranta-huit euros) en concepte de despesa de devolució de pagaré lliurat per la reclamada. Dóna començament la vista oral sense la compareixença de la reclamada, a pesar d'haver sigut citada dins del termini i en la forma escaient, segons consta en l'expedient, amb els efectes que determina la vigent legislació més avall arreplegada. Es concedix la paraula al representant de l'actora, Pablo Arnedo Lázaro, el qual ratifica la demanda i la quantia esmentades. Són aportats a l'expedient com a proves documentals l'orde de càrrega estesa per la reclamada, la còpia del pagaré tornat i l'extracte bancari justificatiu del càrrec per devolució del pagaré esmentat. Atés la Junta Arbitral que es complixen en este cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, i la Llei 29/2003, d'8 d'octubre, ja que afecta les qüestions competencials de les juntes arbitrals de Transport. Admeses pel Col·legi Arbitral a instàncies de l'actora les proves documentals proposades i una vegada estudiada la demanda i efectuada l'anàlisi de les manifestacions que antecedixen, s'arriba per unanimitat al laude següent: estimar la demanda interposada per Sertrans Arnedo, SL, contra Jazztrans, SL, per considerar formalitzat el contracte i realitzades les prestacions convingudes sense que s'haja provat el pagament dels ports meritat. Conseqüentment amb el que s'ha exposat cal que Jazztrans, SL, pague a Sertrans Arnedo, SL, la quantitat de 397,18 € (tres-cents noranta-set amb díhuit euros) inclòs l'IVA, en concepte de ports després de liquidació i despeses ocasionades amb motiu de la devolució del pagaré no atés. El present laude serà executiu en cas d'incompliment en el termini de 20 dies, comptadors a partir de l'endemà de la recepció d'este. Contra esta resolució arbitral cal únicament recurs d'anul·lació davant de l'Audiència Provincial que haurà de presentar-se dins dels dos mesos següents al de la notificació, o d'aclariment, dins dels deu dies següents de la notificació esmentada. Contra el laude arbitral ferm només pot interposar-se recurs de revisió, d'acord amb el que establix la legislació processal per a les sentències processals fermes. La qual cosa perquè conste, s'arxive i es comunique a les parts firmen els membres de la Junta en el lloc i la data indicats.  
Alacant, 18 de febrer de 2009.- El president: Manuel Gálvez Acero.